Slik gjennomfører du et sponsorløp for ADRA
Et sponsorløp er en engasjerende og morsom aktivitet som kombinerer fysisk aktivitet med veldedighet. Elevene samler inn sponsorer som gir en avtalt sum per runde eller fast beløp for å støtte ADRAs arbeid. Et sponsorløp dekker blant annet alle de tre tverrfaglige temaene i den overodnede delen av lærerplanen. 
· Folkehelse og livsmestring: Elevene utvikler bevissthet om fysisk aktivitet og sosialt engasjement.
· Demokrati og medborgerskap: Elevene lærer om solidaritet, ansvar og hvordan de kan bidra til en bedre verden.
· Bærekraftig utvikling: Aktiviteten gir innsikt i globale utfordringer og hvordan innsats på lokalt nivå kan ha en positiv effekt.
Her er en steg-for-steg guide for å gjennomføre et vellykket sponsorløp.
1. Planlegging og forberedelser
· Bestem dato og sted: Velg et egnet område som en skoleplass, park eller idrettsbane. Ta hensyn til sikkerhet og tilgjengelighet. Det bør være plass til eventuelle heiagjenger og hva med å selge kake/snacks/drikke til inntekt for ADRA samtidig? 
· Fastsett en runde: Definer en løype som er enkel å følge, for eksempel en bane på 200-400 meter.
· Bestem hvor lenge det skal løpes: For eksempel en skoletime eller 30 minutter.
· Lag materiell: Trykk ut sponsorkort hvor elevene kan få sponsorer til å skrive ned beløpene de vil bidra med.
· Informasjon og motivasjon: Informer elever og foresatte om løpets formål. Fortell om hvordan innsamlede midler hjelper mennesker gjennom ADRAs prosjekter.
2. Skaffe sponsorer
· Hver elev får et sponsorkort hvor de kan samle sponsorer blant familie, venner, naboer og bekjente.
· Sponsorer kan velge mellom:
· Et fast beløp for deltakelsen.
· Et beløp per runde eleven løper/går.
· Oppmuntre elevene til å forklare hvorfor de deltar og hvordan pengene vil bli brukt.

3. Gjennomføring av sponsorløpet
· Registrering: Alle elever leverer sitt sponsorkort til lærer, før sponsorløpet. 
· Oppvarming: Start løpet med en felles oppvarming for å skape engasjement.
· Løpet starter: Elevene løper eller går runder etter fastsatt tid.
· Registrering av runder: Lærere / frivillige teller antall runder hver elev fullfører og registrerer dette på sponsorkortene. Bruk gjerne et lurt system- For eksempel at elevene får en strikk de kan putte rundt håndleddet sitt pr runde, også kan man telle opp etterpå. 
· Takk: En gang etter løpet kan deres samles og oppsummere. Hvor mye fikk vi inn? Kanskje man kan premiere beste klasse?
4. Innsamling av sponsorpenger
· Etter løpet tar elevene med sponsorkortet sitt og kontakter sine sponsorer for å samle inn bidragene.
· Pengene til en oppgitt Vipps som ADRA har satt opp.
· Sett en frist for innbetaling og send en påminnelse dersom nødvendig.
5. Oppsummering og tilbakemelding
· Regn sammen totalbeløpet: ADRA gir tilbakemelding på hvor mye som har kommet inn, når innbetalingsfristen har gått ut. 
· Fortell hvordan midlene skal brukes: Gjerne med en konkret historie eller eksempel fra ADRAs arbeid.
· Send takkebrev: Send gjerne en takkemelding til de som har sponset og takk for gaven og informer om hvor mye som har kommet inn. 
Ved å følge disse stegene kan du arrangere et vellykket sponsorløp for ADRA og bidra til viktig arbeid på en aktiv og inspirerende måte!


Forslag til sponsorliste for ADRA sponsorløp 

Løypa er ca. 500 m. Løpetid ca. 40 min.
Utfylt liste leveres på kontoret innen mandag 09.09 kl. 13.00
Deltagerinformasjon
Fullt navn:
Klasse:
	Navn på sponsor
(Fullt navn)
	Telefonnr.
	Fast beløp
	Beløp pr. runde (á 500m)

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	




Instruks
I forkant av løpet må dere finne sponsorer til løpet. Det kan være alt fra familie, naboer og venner, til bedrifter og næringsvirksomheter. De som ønsker å sponse oppgir beløpet de ønsker å sponse med – enten et fast beløp for elevens deltakelse, et beløp per runde du løper eller en kombinasjon av disse. Vi har laget en runde i skolens nærområde som er 500 meter lang. Du løper eller går så langt du kommer i løpet av én skoletime.
Det vil bli holdt telling på hvor mange runder du løper, slik at du kan gi beskjed til sponsorene dine hvor mye penger de skal sende. Be om å få en bekreftelse fra sponsoren etter de har sendt beløpet.
Sponsorene markerer beløpet de sender med «Sponsorløp – [elevens navn]», slik at skolen kan holde orden i beløpene som kommer inn.


